CELEX: 32022D0882
Language: fi
Date: 2022-06-03 00:00:00
Title: Neuvoston päätös (YUTP) 2022/882, annettu 3 päivänä kesäkuuta 2022, Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä annetun päätöksen 2012/642/YUTP muuttamisesta

3.6.2022   
               
               
                  FI
               
               
                  Euroopan unionin virallinen lehti
               
               
                  L 153/88
               
            
         NEUVOSTON PÄÄTÖS (YUTP) 2022/882,
         annettu 3 päivänä kesäkuuta 2022,
         Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä annetun päätöksen 2012/642/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä lokakuuta 2012 päätöksen 2012/642/YUTP (1) Valko-Venäjään kohdistettavista rajoittavista toimenpiteistä.
                  
               
                     (2)
                  
                  
                     Venäjän federaation presidentti ilmoitti 24 päivänä helmikuuta 2022 sotilasoperaatiosta Ukrainassa, ja Venäjän asevoimat aloittivat hyökkäyksen Ukrainaa vastaan, myös Valko-Venäjän alueelta käsin. Kyseinen hyökkäys loukkaa räikeästi Ukrainan alueellista koskemattomuutta, suvereniteettia ja itsenäisyyttä.
                  
               
                     (3)
                  
                  
                     Neuvosto hyväksyi 2 päivänä maaliskuuta 2022 päätöksen (YUTP) 2022/356 (2), jolla muutettiin päätöksen 2012/642/YUTP nimeä ja otettiin käyttöön uusia rajoittavia toimenpiteitä vastauksena Valko-Venäjän osallisuuteen Venäjän Ukrainaa vastaan kohdistamassa hyökkäyksessä.
                  
               
                     (4)
                  
                  
                     Eurooppa-neuvosto totesi 24 päivänä maaliskuuta 2022 antamissaan päätelmissä, että unioni on valmis hyväksymään nopeasti tarvittaessa lisää Venäjään ja Valko-Venäjään kohdistuvia, tuntuvia koordinoituja pakotteita, joilla tehokkaasti estetään Venäjää jatkamasta hyökkäyssotaa.
                  
               
                     (5)
                  
                  
                     Tilanteen vakavuuden vuoksi on aiheellista laajentaa luetteloa niistä valkovenäläisistä luottolaitoksista ja niiden valkovenäläisistä tytäryhtiöistä, joihin sovelletaan rahoitustietojen vaihtoon käytettyjen erikoistuneiden sanomanvälityspalvelujen tarjoamista koskevia rajoittavia toimenpiteitä. Lisäksi on aiheellista laajentaa luetteloa niistä yhteisöistä, joihin sovelletaan kaksikäyttötuotteiden ja -teknologian sekä sellaisten tuotteiden ja sellaisen teknologian, jotka voisivat edistää Valko-Venäjän sotilaallista ja teknologista kehittämistä tai puolustus- ja turvallisuusalan kehittämistä, myyntiin, toimitukseen, siirtoon tai vientiin liittyviä lupia koskevia rajoituksia.
                  
               
                     (6)
                  
                  
                     Päätös 2012/642/YUTP olisi sen vuoksi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2012/642/YUTP seuraavasti:
            
                        1)
                     
                     
                        korvataan 2 y artikla seuraavasti:
                        
                           ”2 y artikla
                           
                              1.   Kielletään rahoitustietojen vaihtoon käytettyjen erikoistuneiden rahaliikenteen sanomanvälityspalvelujen tarjoaminen liitteessä V luetelluille oikeushenkilöille, yhteisöille tai elimille tai sellaisille Valko-Venäjälle sijoittautuneille oikeushenkilöille, yhteisöille tai elimille, joiden omistusoikeuksista liitteessä V lueteltu yhteisö omistaa suoraan tai välillisesti yli 50 prosenttia.
                           
                           
                              2.   Edellä 1 kohdassa säädettyä kieltoa sovelletaan kuhunkin liitteessä V tarkoitettuun oikeushenkilöön, yhteisöön tai elimeen kyseisessä liitteessä mainitusta päivästä alkaen. Kieltoa sovelletaan kyseisestä samasta päivästä alkaen kaikkiin Valko-Venäjälle sijoittautuneisiin oikeushenkilöihin, yhteisöihin tai elimiin, joiden omistusoikeuksista liitteessä V lueteltu yhteisö omistaa suoraan tai välillisesti yli 50 prosenttia.”;
                           
                        
                     
                  
                        2)
                     
                     
                        muutetaan päätöksen 2012/642/YUTP liitteet II ja V tämän päätöksen liitteen mukaisesti.
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 3 päivänä kesäkuuta 2022.
            
               
                  Neuvoston puolesta
               
               
                  Puheenjohtaja
               
               C. COLONNA
            
         
         
            (1)  Neuvoston päätös 2012/642/YUTP, annettu 15 päivänä lokakuuta 2012, Valko-Venäjään kohdistettavista rajoittavista toimenpiteistä (EUVL L 285, 17.10.2012, s. 1). Nykyisin neuvoston päätös 2012/642/YUTP, annettu 15 päivänä lokakuuta 2012, Valko-Venäjän tilanteen johdosta määrättävistä rajoittavista toimenpiteistä ja Valko-Venäjän osallistumisesta Venäjän hyökkäykseen Ukrainaa vastaan.
         
            (2)  Neuvoston päätös (YUTP) 2022/356, annettu 2 päivänä maaliskuuta 2022, Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta (EUVL L 67, 2.3.2022, s. 103).
      
      
         
            LIITE
            
                        1)
                     
                     
                        Korvataan päätöksen 2012/642/YUTP liite II seuraavasti:
                        
                           
                              ”LIITE II
                              LUETTELO 2 d ARTIKLASSA TARKOITETUISTA OIKEUSHENKILÖISTÄ, YHTEISÖISTÄ TAI ELIMISTÄ
                              Valko-Venäjän puolustusministeriö
                              140 Repair Plant JSC
                              558 Aircraft Repair Plant JSC
                              2566 Radioelectronic Armament Repair Plant JSC
                              AGAT - Control Systems, JSC - Geoinformation Control Systems Holdingin hallinnointiyhtiö
                              AGAT - Electromechanical Plant OJSC
                              AGAT – SYSTEM
                              ATE - Engineering LLC
                              BelOMO Holding
                              Belspetsvneshtechnika SFTUE
                              Beltechexport, CJSC
                              BSVT-New Technologies
                              Gomelin alueen toimeenpanevan komitean sisäasiainosasto
                              Valko-Venäjän tasavallan sisäasiainministeriön sisäiset joukot
                              KGB Alpha
                              Kidma Tech OJSC
                              Minotor-Service
                              Minsk Wheeled Tractor Plant
                              Oboronnye Initsiativy LLC
                              OJS KB Radar Managing Company
                              Peleng JSC
                              Valko-Venäjän tasavallan sotilasteollisuudesta vastaava valtion viranomainen
                              Valko-Venäjän tasavallan valtion turvallisuuskomitea
                              Transaviaexport Airlines, JSC
                              Volatavto OJSC.
                           
                        ”
                  
                        2)
                     
                     
                        Korvataan päätöksen 2012/642/YUTP liite V seuraavasti:
                        
                           
                              ”LIITE V
                              LUETTELO 2 Y ARTIKLASSA TARKOITETUISTA OIKEUSHENKILÖISTÄ, YHTEISÖISTÄ TAI ELIMISTÄ
                              
                                          Oikeushenkilön, yhteisön tai elimen nimi
                                       
                                       
                                          Soveltamispäivä
                                       
                                    
                                          Belagroprombank
                                       
                                       
                                          20. maaliskuuta 2022
                                       
                                    
                                          Bank Dabrabyt
                                       
                                       
                                          20. maaliskuuta 2022
                                       
                                    
                                          Valko-Venäjän tasavallan kehityspankki
                                       
                                       
                                          20. maaliskuuta 2022
                                       
                                    
                                          Belinvestbank (Valko-Venäjän kehitys- ja jälleenrakennuspankki)
                                       
                                       
                                          14. kesäkuuta 2022”.